दूसरे पक्ष का कहना है कि उन्हें परीक्षा देने, 'भारत माता की जय' कहने से रोका गया, आरोप गंभीर हैं, हम पूरे मामले की जांच करेंगे. इन मामलों के बाद मध्य प्रदेश कैथोलिक डायोसेन स्कूल्स एसोसिएशन ने हाईकोर्ट में याचिका दायर कर सुरक्षा की गुहार लगाई और कहा कि उपदेश राणा नाम के किसी शख्स ने 16 जनवरी को कॉलेज में महाआरती का आह्वान करते हुए उन्हें धमकी दी है. हालांकि कोर्ट में सरकार ने संस्था को पूरी सुरक्षा का भरोसा दिया है. एसोसिएशन के वकील सिद्धार्थ चौहान ने बताया कि उपदेश राणा ने बयान दिया था कि 16 जनवरी को कॉलेज में महाआरती करेंगे. उसको चैलेंज किया गया था. सरकार ने आश्वासन दिया कि पर्याप्त संख्या में पुलिसबल तैनात रहेगा और पर्याप्त कार्रवाई की जाएगी.